Viktor Kirpu

Viktor Kirpu (31. oktoober 1955 Tartu –11. oktoober 2018) oli eesti vehkleja ja vehklemistreener.

Ta lõpetas aastal 1972 Tartu 6. Keskkooli ja aastal 1976 Tartu Riikliku Ülikooli kehakultuuriteaduskonna.

Ta hakkas vehklemist harrastama aastal 1966 Tartu Laste ja Noorte Spordikoolis Tiit Räni juhendamisel. Aastatel 1967–1971 oli tema treeneriks Rein Kamarik, aastatel 1971–1976 Toomas Liivak ja aastatel 1976–1984 Klavdi Jadlovski.

Tunnustus 

 2014 Eesti Vabariigi spordipreemia (epeenaiskonna treenerite kollektiiv - Kaido Kaaberma, Samuil Kaminski, Viktor Kirpu, Helen Nelis-Naukas, Natalja Kotova - silmapaistva ja tulemusliku töö eest Eesti kuldse epeenaiskonna ettevalmistamisel vehklemise Euroopa meistrivõistlusteks 2013. aastal)

Isiklikku
Tema tütar on vehkleja Erika Kirpu, abikaasa on vehklemistreener Irina Satanenko.

Välislingid
Suri teenekas vehklemistreener Viktor Kirpu
Biograafia ESBL-is

Eesti vehklejad
Eesti vehklemistreenerid
Tartu Ülikooli kehakultuuriteaduskonna vilistlased
Tartu Aleksander Nevski kalmistule maetud
Sündinud 1955
Surnud 2018